# เจ้าชายฮิซาฮิโตะแห่งอากิชิโนะ
เจ้าชายฮิซาฮิโตะ (ญี่ปุ่น: 悠仁親王殿下อ้างอิงพระนามจากเว็บไซต์สำนักพระราชวัง (เวอร์ชันภาษาญี่ปุ่น) https://www.kunaicho.go.jp/about/history/history03.html; โรมาจิ: Hisahito Shinnō Denka; อังกฤษ: His Imperial Highness Prince Hisahitoสำนักพระราชวัง (เวอร์ชันภาษาอังกฤษ) ได้มีการระบุพระนามพระองค์ในภาษาอังกฤษว่า "Prince Hisahito) (https://www.kunaicho.go.jp/e-about/history/history03.html)) ทรงดำรงพระฐานันดรศักดิ์เป็น 親王 (Shinnō) หรือเจ้าชายชั้นเอกแห่งราชวงศ์ญี่ปุ่น

เจ้าชายฮิซาฮิโตะทรงเป็นพระโอรสในเจ้าชายอากิชิโนะ มกุฎราชกุมารกับเจ้าหญิงอากิชิโนะ มกุฎราชกุมารี 

ทรงเป็นพระราชภาติยะภาติยะ คือ หลาน (ลูกของน้องชาย)ในสมเด็จพระจักรพรรดิพระองค์ปัจจุบัน (สมเด็จพระจักรพรรดินารูฮิโตะ) และเป็นพระราชนัดดาในสมเด็จพระจักรพรรดิอากิฮิโตะ 

ปัจจุบันเจ้าชายฮิซาฮิโตะทรงเป็นรัชทายาทลำดับที่สองแห่งการสืบราชสันตติวงศ์ตามกฎหมายราชวงศ์ญี่ปุ่น มาตรา 2 ข้อ 6

สัญลักษณ์ประจำพระองค์ (お印) สนร่ม

ที่ประทับหลัก วังอากิชิโนะ เขตพระราชฐานอากาซากะ (赤坂御用地) เขตโมโตะ-อากาซากะ กรุงโตเกียว

 พระประวัติ 

 การประสูติ 
วันที่ 7 กุมภาพันธ์ พ.ศ. 2549 เจ้าหญิงอากิชิโนะทรงเข้ารับการอัลตราซาวด์ ณ พระราชวังที่ประทับ ผลการตรวจคือ พบการเต้นของหัวใจทารกและได้รับการยืนยันว่าทรงพระครรภ์เป็นเวลา 6 สัปดาห์แล้ว โดยมีกำหนดการประสูติในเดือนกันยายน ซึ่งสำนักพระราชวังได้ออกประกาศอย่างเป็นทางการในวันที่ 24 กุมภาพันธ์ พ.ศ. 2549

วันที่ 12 กรกฎาคม พ.ศ. 2549 เจ้าหญิงอากิชิโนะทรงเข้ารับการตรวจพระครรภ์ ทราบผลว่ามีภาวะรกเกาะต่ำบางส่วน มีความเสี่ยงที่เลือดจะออกมากและประสูติก่อนกำหนดวันที่ 6 กันยายน พ.ศ. 2549 (ปีเฮเซที่ 18) เวลา 08:27 น. เจ้าหญิงอากิชิโนะประสูติพระโอรส ณ โรงพยาบาลไอกุ (愛育病院) เขตมินามิโตะ กรุงโตเกียว น้ำหนัก 2,558 กรัม และสืบเนื่องมาจากภาวะรกเกาะต่ำตอนตั้งพระครรภ์ จึงต้องทำการผ่าคลอดก่อนกำหนด 2 สัปดาห์ โดยพระพลานามัยของทั้งเจ้าหญิงอากิชิโนะและพระโอรสนั้นสมบูรณ์ปลอดภัยดี

บ่ายวันเดียวกัน มีการจัดพิธีมอบดาบคุ้มครอง (賜剣の儀) และฮากามะ (袴) พระราชทานโดยสมเด็จพระจักรพรรดิอากิฮิโตะ โดยจัดวางไว้ที่ข้างเตียงของพระโอรส ซึ่งเป็นธรรมเนียมราชสำนักเมื่อมีสมาชิกใหม่ของราชวงศ์ประสูติ

วันที่ 12 กันยายน พ.ศ. 2549 มีการจัดพิธีเฉลิมพระนาม (命名の儀) ซึ่งเป็นธรรมเนียมราชสำนักที่จัดหลังจากการประสูติประมาณ 7 วัน ในพิธีนี้จะมีการตั้งพระนามและกำหนดสัญลักษณ์ประจำพระองค์ แต่เนื่องด้วยพระองค์ไม่ใช่พระราชโอรสของสมเด็จพระจักรพรรดิหรือมกุฎราชกุมาร แต่เป็นพระโอรสของเจ้าชายในราชวงศ์ (ณ ขณะนั้น) จึงทำให้พระนามถูกตั้งโดยพระชนกแทนที่จะเป็นสมเด็จพระจักรพรรดิ และไม่ได้รับพระราชทานพระนามขาน (御称号)

พระชนกทรงตั้งพระนามพระโอรสว่า "ฮิซาฮิโตะ" (悠仁) เป็นการประกอบจากคำว่า "ฮิซะ" (悠) แปลว่า ความสงบ หรือ อายุยืนยาว กับคำว่า "ฮิโตะ" (仁) แปลว่า ผู้มีคุณธรรม (และเป็นคำที่ใช้ลงท้ายพระนามราชวงศ์ชายตามธรรมเนียมราชสำนัก) โดยรวมมีความหมายว่า "ผู้มีศีลธรรม จริยธรรม ความสงบเยือกเย็น และความเป็นนิรันดร์"thumb|250x250px|สัญลักษณ์ประจำพระองค์ (สนร่ม)
ณ วันประสูติ พระองค์ทรงเป็นพระราชนัดดาในสมเด็จพระจักรพรรดิอากิฮิโตะ จึงทำให้พระองค์ทรงดำรงพระฐานันดรศักดิ์เป็น 親王 (Shinnō) หรือ เจ้าชายชั้นเอกแห่งราชวงศ์ญี่ปุ่น ตามกฎหมายราชวงศ์ญี่ปุ่น มาตราที่ 6

เจ้าชายฮิซาฮิโตะทรงมีพระนามลำลองที่พระชนกและพระชนนีเรียก ว่า "ยูยู" หรือ "ยูจัง"

สัญลักษณ์ประจำพระองค์ (お印) คือ สนร่ม ซึ่งมีความหมายว่า "อยากให้เติบโตขึ้นอย่างยิ่งใหญ่และซื่อตรง"

เจ้าชายฮิซาฮิโตะทรงเป็นพระบุตรพระองค์เล็ก และเป็นพระโอรสพระองค์เดียวในเจ้าชายอากิชิโนะและเจ้าหญิงอากิชิโนะ ทรงมีพระเชษฐภคินี 2 พระองค์คือเจ้าหญิงมาโกะ และเจ้าหญิงคาโกะ ตามลำดับ

วันที่ 15 กันยายน พ.ศ. 2549 เจ้าชายฮิซาฮิโตะปรากฏพระองค์ต่อสาธารณชนครั้งแรก พร้อมกับพระชนกและพระชนนีที่ด้านหน้าโรงพยาบาลไอกุ จากนั้นขึ้นประทับรถยนต์เพื่อกลับสู่พระตำหนัก โดยมีประชาชนรับเสด็จกว่า 1,800 คนตลอดเส้นทาง

 การขาดแคลนราชวงศ์ชายและข้อถกเถียงเรื่องการสืบสันตติวงศ์ 
เจ้าชายฮิซาฮิโตะทรงเป็นราชวงศ์ชายพระองค์ล่าสุดของราชวงศ์ญี่ปุ่นในรอบเกือบ 41 ปี โดยราชวงศ์ชายพระองค์ก่อนหน้าที่ประสูติคือเจ้าชายอากิชิโนะ พระชนก (เมื่อ พ.ศ. 2508) หลังจากนั้นมีการประสูติของราชวงศ์หญิงติดต่อกันถึง 9 พระองค์ จนกระทั่งเจ้าชายฮิซาฮิโตะประสูติในปี พ.ศ. 2549 ทำให้สังคมในช่วงเวลานั้นเกิดความกังวลถึงปัญหาเรื่องการสืบสันตติวงศ์ในอนาคต เนื่องจากกฎหมายราชวงศ์ญี่ปุ่น มาตราที่ 1 อนุญาตให้เพียงแค่ราชวงศ์ชายเท่านั้นที่สามารถขึ้นครองราชย์ได้ ซึ่งก่อนที่เจ้าชายฮิซาฮิโตะจะประสูตินั้น ญี่ปุ่นมีราชวงศ์ชายเหลืออยู่เพียง 3 พระองค์และลำดับการสืบสันตติวงศ์ ณ ขณะนั้นตามกฎหมายราชวงศ์ญี่ปุ่น มาตราที่ 2  เป็นดังนี้

 เจ้าชายนารูฮิโตะ มกุฎราชกุมาร มีพระธิดา 1 พระองค์
 เจ้าชายอากิชิโนะ มีพระธิดา 2 พระองค์
 เจ้าชายฮิตาจิ (พระอนุชาในสมเด็จพระจักรพรรดิอากิฮิโตะ) ไม่มีพระโอรส-พระธิดา

ด้วยสาเหตุนี้จึงมีการถกเถียงกันในหมู่ประชาชนเกี่ยวกับตัวกฎหมายราชวงศ์ญี่ปุ่นว่าควรจะแก้ไขให้ราชวงศ์หญิงสามารถขึ้นครองราชย์ได้ด้วยหรือไม่ เนื่องจากราชวงศ์ญี่ปุ่นในอดีตเคยมีบันทึกถึงการครองราชย์ของจักรรพรรดินีถึง 8 พระองค์ แต่ก็มีข้อโต้แย้งเช่นกันว่าเป็นแค่การครองราชย์เพียงชั่วคราวเนื่องจากสถานการณ์ทางการเมืองเท่านั้น (เช่น รัชทายาทชายตัวจริงยังไม่บรรลุนิติภาวะ) อีกทั้งจักรพรรดินีไม่เคยอภิเษกระหว่างครองราชย์ จึงไม่ได้ให้กำเนิดรัชทายาทเพื่อสืบบัลลังก์ต่อ 

จากข้อถกเถียงต่างๆ รวมทั้งสภาที่ปรึกษาได้ให้คำแนะนำแก่นายกรัฐมนตรีจุนอิจิโร โคอิซูมิ จึงทำให้ทางนายกรัฐมนตรีก็มีความตั้งใจในการแก้ไขกฎหมายนี้เช่นกัน และเริ่มมีการเตรียมร่างแก้ไขกฎหมายเพื่อนำเข้าสู่สภานิติบัญญัติ

แต่พอเจ้าหญิงอากิชิโนะตั้งพระครรภ์ และให้กำเนิดเจ้าชายฮิซาฮิโตะ ทำให้นายกรัฐมนตรีระงับการส่งเรื่องขอแก้ไขกฎหมายฉบับนี้เข้าไปในสภานิติบัญญัติ ซึ่งนายชินโซ อาเบะ หัวหน้าเลขาธิการคณะรัฐมนตรี (ผู้ซึ่งเป็นตัวเก็งนายกรัฐมนตรีในสมัยหน้า) ได้ออกมาให้เหตุผลว่า “เรายังต้องการความเข้าใจร่วมกันในระดับชาติ ผมคิดว่าเราจำเป็นต้องมีการพูดคุยกันอย่างสงบ รอบคอบ และมีสติ เราคงยังไม่สามารถหารือเกี่ยวกับการแก้ไขกฎหมายนี้ได้อีกสักพัก เราคงต้องรอจนกว่าจะมีเวลาที่เหมาะสม” 

ดังนั้นเจ้าชายฮิซาฮิโตะจึงทรงเป็นรัชทายาทลำดับที่ 3 ของราชวงศ์ญี่ปุ่น หลังประสูติทันที

 ระดับชั้นอนุบาล 
thumb|พระชนมายุ 5 ชัณษา
วันที่ 9 เมษายน พ.ศ. 2553 เจ้าชายฮิซาฮิโตะทรงเข้าพิธีเข้ารับการศึกษาที่โรงเรียนอนุบาล สังกัดมหาวิทยาลัยโอจาโนมิซุ (お茶の水女子大学) เขตบุงเคียว กรุงโตเกียว

วันที่ 3 พฤศจิกายน พ.ศ. 2554 เจ้าชายฮิซาฮิโตะได้ทรงเข้าพิธีตามธรรมเนียมราชวงศ์ญี่ปุ่นดังนี้

 พิธีสวมฮากามะ (着袴の儀) โดยพระองค์จะทรงสวมชุด "โอจิตากิสึ โนะ โกฟูกุ" (落滝津の御服) หรือ กิโมโนลวดลายน้ำตก พร้อมกับฮากามะ (袴) สีขาว ที่ได้รับพระราชทานในวันประสูติคลิปพิธีสวมฮากามะของเจ้าชาย (นาทีที่ 2:47) https://www.youtube.com/watch?v=QEyIQbTJ4ns

 พิธีฟุกาโซกิ (深曽木の儀) เป็นพิธีการที่จัดเฉพาะราชวงศ์ชาย โดยเจ้าชายฮิซาฮิโตะจะสวมชุดโดเกียวฟูกุ (童形服) ประทับยืนบนหินสีน้ำเงิน 2 ก้อนบนกระดานโกะ พระหัตถ์ซ้ายถือกิ่งสนและผลส้มภูเขา พระหัตถ์ขวาถือพัด จากนั้นเจ้าหน้าที่ทำการตัดปลายพระเกศา และให้ทรงกระโดดจากกระดานคลิปพิธีฟุกะโซะกิของเจ้าชาย (นาทีที่ 3:04) https://www.youtube.com/watch?v=QEyIQbTJ4ns

วันที่ 14 มีนาคม พ.ศ. 2556 ทรงเข้าพิธีจบการศึกษาระดับชั้นอนุบาลที่โรงเรียนอนุบาล สังกัดมหาวิทยาลัยโอจาโนมิซุ (お茶の水女子大学) กรุงโตเกียว

 ระดับชั้นประถมศึกษา 
วันที่ 7 เมษายน พ.ศ. 2556 ทรงเข้าพิธีเข้ารับการศึกษาที่โรงเรียนประถมศึกษา สังกัดมหาวิทยาลัยโอจาโนมิซุ (お茶の水女子大学) เขตบุงเคียว กรุงโตเกียว 

เจ้าชายฮิซาฮิโตะเริ่มมีการสนพระทัยในธรรมชาติ พระองค์ได้เข้าเป็นสมาชิกชมรมการเพาะปลูกของโรงเรียน โดยทรงรับผิดชอบในการรดน้ำแปลงดอกไม้ นอกจากนี้ยังทรงปลูกผักและข้าวในสวนของพระตำหนักอีกด้วย 

วันที่ 15 มีนาคม พ.ศ. 2562 ทรงเข้าพิธีจบการศึกษาระดับชั้นประถมศึกษา

 ระดับชั้นมัธยมศึกษาตอนต้น 
thumb|พระชนมายุ 14 ชัณษาวันที่ 8 เมษายน พ.ศ. 2562 ทรงเข้าพิธีเข้ารับการศึกษาที่โรงเรียนมัธยมศึกษาตอนต้น สังกัดมหาวิทยาลัยโอจาโนมิซุ (お茶の水女子大学) เขตบุงเคียว กรุงโตเกียว
วันที่ 26 เมษายน พ.ศ. 2562 คุณครูพบวัตถุมีคมสองชิ้น ลักษณะเป็นมีดปอกผลไม้ผูกติดกับไม้ยาวประมาณ 60 เซนติเมตร รูปร่างคล้ายหอก วางอยู่บนโต๊ะของเจ้าชายฮิซาฮิโตะในโรงเรียน ซึ่งตำรวจนครบาลกรุงโตเกียวรายงานว่า ได้มีการจับกุมนายคาโอรุ ฮาเซกาวะ อายุ 56 ปี ในข้อหาบุกรุกโรงเรียนแล้ว และเขาได้ให้การสารภาพว่าได้เข้าไปในโรงเรียนจริง โดยแจ้งเจ้าหน้าที่โรงเรียนว่าเป็นช่างประปา ซึ่งขณะนั้นเจ้าชายฮิซาฮิโตะทรงกำลังเรียนวิชาพลศึกษาอยู่นอกห้องเรียน ไม่มีใครได้รับบาดเจ็บ

วันที่ 1 พฤษภาคม พ.ศ. 2562 (ปีเรวะที่ 1) เจ้าชายนารูฮิโตะ มกุฎราชกุมารเสด็จขึ้นครองราชย์เป็นสมเด็จพระจักรพรรดินารูฮิโตะ ทำให้เจ้าชายฮิซาฮิโตะทรงเป็นรัชทายาทลำดับที่ 2 ของราชวงศ์ญี่ปุ่นต่อจากพระชนก ตามกฎหมายราชวงศ์ญี่ปุ่น มาตราที่ 2 

วันที่ 20 มีนาคม พ.ศ. 2564 เจ้าชายฮิซาฮิโตะทรงได้รับรางวัลชมเชย ในการประกวดวรรณกรรมสารคดีเด็กครั้งที่ 12 ประเภทนักเรียนชั้นมัธยมศึกษาตอนต้น ซึ่งสนับสนุนโดยพิพิธภัณฑ์วรรณกรรมเมืองคิตะกีวชู โดยพระองค์เข้าร่วมรับรางวัลผ่านการประชุมออนไลน์

ผลงานพระนิพนธ์ของเจ้าชายฮิซาฮิโตะมีชื่อว่า "การเยี่ยมชมหมู่เกาะโอกาซาวาระ" (小笠原諸島を訪ねて) ซึ่งพระองค์ทรงเล่าถึงประสบการณ์ที่ไปเยือนหมู่เกาะโอกาซาวาระกับพระชนนีเมื่อปี พ.ศ. 2560 โดยมีความยาวทั้งหมด 19 หน้า

วันที่ 15 กุมภาพันธ์ พ.ศ. 2565 เจ้าชายฮิซาฮิโตะถูกกล่าวหาจากสำนักพิมพ์นิตยสาร Shukan Shincho ว่าผลงานที่พระองค์ได้รับรางวัลมานั้น มีข้อความบางส่วนคล้ายคลึงกับผลงานวิจัยของสถาบันสิ่งแวดล้อมแห่งชาติแบบคำต่อคำ และคล้ายกับการตีพิมพ์เรื่อง "World Heritage Ogasawara" โดยไม่มีการอ้างอิงที่ชัดเจน ทางสำนักพระราชวังจึงได้สอบถามไปยังเจ้าชายฮิซาฮิโตะ และออกมาชี้แจงว่า “การเขียนอ้างอิงในพระนิพนธ์นั้นมีไม่เพียงพอ เจ้าชายจะทำการตรวจสอบพระนิพนธ์ของพระองค์ว่าต้องมีการอ้างอิงเพิ่มเติมอีกหรือไม่ และจะทำการชี้แจงกับทางผู้ให้รางวัล (เมืองคิตะกีวชู) ด้วยพระองค์เอง” ซึ่งทางผู้ให้รางวัลได้ชี้แจงภายหลังว่า “ถึงแม้พระนิพนธ์จะมีบางส่วนที่คล้ายคลึงและมีการอ้างอิงที่ไม่เพียงพอ แต่การให้รางวัลนั้นได้พิจารณาจากหัวข้อและการสื่ออารมณ์ของผลงาน ซึ่งเราจะไม่มีการเพิกถอนรางวัลแต่อย่างใด”

วันที่ 17 มีนาคม พ.ศ. 2565 ทรงเข้าพิธีจบการศึกษาระดับชั้นมัธยมศึกษาตอนต้น

 ระดับชั้นมัธยมศึกษาตอนปลาย 
วันที่ 16 กุมภาพันธ์ พ.ศ. 2565 เจ้าชายฮิซาฮิโตะทรงได้รับการตอบรับให้เข้าศึกษาที่โรงเรียนมัธยมศึกษาตอนปลาย สังกัดมหาวิทยาลัยสึกูบะ (筑波大学) วิทยาเขตโตเกียว เขตบุงเคียว กรุงโตเกียว ผ่านระบบการตกลงรับนักเรียนร่วมกันระหว่างมหาวิทยาลัยโอจาโนมิซุ (お茶の水女子大学) และ มหาวิทยาลัยสึกูบะ (筑波大学) 

วันที่ 9 เมษายน พ.ศ. 2565 ทรงเข้าพิธีเข้ารับการศึกษาระดับชั้นมัธยมศึกษาตอนปลาย ที่โรงเรียนมัธยมศึกษาตอนปลาย สังกัดมหาวิทยาลัยสึกูบะ (筑波大学)  และทรงได้ให้สัมภาษณ์กับสื่อมวลชนแบบเดี่ยวเป็นครั้งแรก เกี่ยวกับความปรารถนาสำหรับชีวิตในมัธยมปลาย 

วันที่ 18 มีนาคม พ.ศ. 2568 ทรงเข้าพิธีจบการศึกษาระดับชั้นมัธยมศึกษาตอนปลาย และทรงให้สัมภาษณ์กับสื่อคลิปตอบคำถามสื่อมวลชน https://www.youtube.com/watch?v=Pzkp9Jn0gKQ

 บรรลุนิติภาวะ 
วันที่ 6 กันยายน พ.ศ. 2567 เจ้าชายฮิซาฮิโตะมีพระชนมายุครบ 18 ชัณษา ซึ่งถือว่าทรงบรรลุนิติภาวะตามกฎหมายราชวงศ์ญี่ปุ่น มาตราที่ 22 (บังคับใช้เฉพาะราชวงศ์ชายที่อยู่ในลำดับการสืบสันตติวงศ์) อย่างไรก็ตาม เมื่อวันที่ 1 เมษายน พ.ศ. 2565 ประมวลกฎหมายแพ่งและพาณิชย์ฉบับใหม่ของญี่ปุ่นก็ได้มีการปรับลดอายุการบรรลุนิติภาวะจาก 20 ปีมาเป็น 18 ปีเช่นเดียวกัน ดังนั้นพระองค์จึงเป็นสมาชิกราชวงศ์พระองค์แรกที่บรรลุนิติภาวะตามประมวลกฎหมายแพ่งและพาณิชย์ฉบับใหม่

วันที่ 3 มีนาคม พ.ศ. 2568 มีการจัดงานแถลงข่าวอย่างเป็นทางการกับสื่อมวลชนหลังจากที่ทรงบรรลุนิติภาวะตามกฎหมายคลิปสัมภาษณ์ https://www.youtube.com/watch?v=zo-gJoYFSI8 และการสัมภาษณ์นี้ได้กลายเป็นธรรมเนียมของราชวงศ์ญี่ปุ่นในยุคใหม่ตั้งแต่เจ้าหญิงโนริ (ซายาโกะ)เป็นต้นมา

อย่างไรก็ตาม พิธีบรรลุนิติภาวะตามธรรมเนียมราชวงศ์ถูกพิจารณาเลื่อนไปจัดในวันที่ 6 กันยายน พ.ศ. 2568 แทน ซึ่งเป็นวันคล้ายวันประสูติครบ 19 ชัณษา เนื่องจากเจ้าชายฮิซาฮิโตะทรงอยู่ในช่วงรอยต่อระหว่างระดับชั้นมัธยมศึกษาตอนปลายและระดับมหาวิทยาลัย อีกทั้งยังต้องปรับพระองค์กับชีวิตในระดับมหาวิทยาลัย

หลังจากที่พระองค์ผ่านพิธีบรรลุนิติภาวะอย่างเป็นทางการแล้ว พระองค์จะเริ่มมีส่วนร่วมในกิจกรรมของราชวงศ์

 มหาวิทยาลัย 
วันที่ 28 - 29 พฤศจิกายน พ.ศ. 2567 ทรงทำการเข้าคัดเลือกเพื่อศึกษาต่อคณะวิทยาศาสตร์ชีวภาพและสิ่งแวดล้อม มหาวิทยาลัยสึกูบะ (筑波大学) เมืองสึกูบะ จังหวัดอิบารากิ เนื่องจากภาควิชาชีววิทยาที่ใหญ่ที่สุดในประเทศอยู่ที่มหาวิทยาลัยนี้ ซึ่งพระองค์สนใจในเรื่องธรรมชาติและมีการทำวิจัยมาตั้งแต่ทรงพระเยาว์ อีกทั้งที่คณะมีห้องทดลองและปฏิบัติการครบครันสำหรับการศึกษาด้านชีววิทยาและแมลง พระองค์ทรงผ่านการคัดเลือกด้วยโควตาการรับรองจากทางโรงเรียน

วันที่ 5 เมษายน พ.ศ. 2568 ทรงเข้าพิธีเข้ารับการศึกษาระดับมหาวิทยาลัย ที่มหาวิทยาลัยสึกูบะ (筑波大学) อีกทั้งทรงให้สัมภาษณ์กับสื่อมวลชนเกี่ยวกับการเตรียมตัวเข้ามหาวิทยาลัยก่อนที่จะเข้าพิธีการคลิปให้สัมภาษณ์สื่อ https://www.youtube.com/watch?v=EonkoR1S6u4

 การเติบโตในบทบาทของสมาชิกราชวงศ์ญี่ปุ่น 
thumb|250x250px|ราชวงศ์สาขาอะกิชิโนะ เมื่อ พ.ศ. 2563
เจ้าชายฮิซาฮิโตะทรงตามเสด็จพระชนก พระชนนี รวมทั้งพระเชษฐภิณีของพระองค์ เพื่อเรียนรู้บทบาทของราชวงศ์ญี่ปุ่นในฐานะหนึ่งในสมาชิกของราชวงศ์ ตั้งแต่ยังทรงพระเยาว์thumb|250x250px|ราชวงศ์สาขาอากิชิโนะ เมื่อ พ.ศ. 2567

 การเสริมสร้างการเรียนรู้ 

 ช่วงยังทรงพระเยาว์ ทรงเข้าชมพิพิธภัณฑ์ต่างๆทั่วประเทศ เช่น พิพิธภัณฑ์ธรรมชาติและวิทยาศาสตร์แห่งชาติ กรุงโตเกียว, พิพิธภัณฑ์การดับเพลิง (消防博物館) กรุงโตเกียว, พิพิธภัณฑ์สัตว์น้ำคาโมกาวะ (鴨川シーワールド) จังหวัดชิบะ, พิพิธภัณฑ์ศิลปะซันโตรี่ (サントリー美術館) กรุงโตเกียว, พิพิธภัณฑ์ไดโนเสาร์ฟูกูอิ (福井県立恐竜博物館) จังหวัดฟูกูอิ
 ทรงเข้าชมพิพิธภัณฑ์และสถานที่วิจัยที่เกี่ยวข้องกับด้านธรรมชาติและชีววิทยา เช่น พิพิธภัณฑ์อนุสรณ์คุณมินากาตะ คูมากูสุ (南方熊楠) (นักชีววิทยาและนักธรรมชาติวิทยาชาวญี่ปุ่น) จังหวัดวากายามะ, สถานที่วิจัยของคณะเกษตรศาสตร์ มหาวิทยาลัยทามากาวะ (玉川大学) กรุงโตเกียว, การประกวดบิโอโทปของโรงเรียนและสนามเด็กเล่นทั่วประเทศ ประจำปี 2023

 การสักการะศาลเจ้าอิเสะและสุสานของอดีตพระจักรพรรดิ 

 วันที่ 7 พฤศจิกายน พ.ศ. 2555 ทรงสักการะสุสานจักรพรรดิจิมมุ (จักรพรรดิคนแรกของญี่ปุ่น) ที่เมืองคาชิฮาระ จังหวัดนาระ เป็นครั้งแรก
 วันที่ 24 - 25 มีนาคม พ.ศ. 2556 ทรงตามเสด็จพระชนก พระชนนี และเจ้าหญิงคาโกะ ไปเคารพศาลเจ้าอิเซะเป็นครั้งแรก เพื่อรายงานการสำเร็จการศึกษาระดับชั้นอนุบาลต่อเทพเจ้าอามาเตราซุ
 ทรงเสด็จไปเคารพสุสานจักรพรรดิโชวะ และจักรพรรดินีโคจุน ผู้ซึ่งเป็นพระปัยกา (ปู่ทวด) และพระปัยยิกา (ย่าทวด) เพื่อรายงานการสำเร็จการศึกษาตั้งแต่ระดับอนุบาลจนถึงระดับชั้นมัธยมศึกษาตอนปลาย ตามธรรมเนียมราชสำนักสำหรับราชวงศ์ชาย

 การรำลึกถึงสงคราม 

 ทรงเยี่ยมชมสวนอนุสรณ์สันติภาพ เมืองอิโตมัน จังหวัดโอกินาวะ และเข้าร่วมการรำลึกถึงการเสียชีวิตของเด็กในสงครามโอกินาวะ ที่กรุงโตเกียว
 ทรงเข้าร่วมงานครบรอบ 70 ปีของการล่มของเรือสึชิมะ มารุ (対馬丸) ในช่วงสงครามโลกครั้งที่ 2
 การศึกษาประวัติศาสตร์และวัฒนธรรมของชาติ 

 ชมการแสดงมรดกวัฒนธรรมพื้นบ้านระดับชาติ ที่จังหวัดยามากาตะ, ศึกษาประวัติศาสตร์ยุคโจมง ที่จังหวัดนีงาตะ, ชมพิพิธภัณฑ์ประวัติศาสตร์และวัฒนธรรม ที่จังหวัดนางาซากิ, ชมโรงงานพู่กัน ที่เมืองทากาชิมะ จังหวัดชิงะ

 การเสด็จเยือนต่างประเทศ/การต้อนรับแขกต่างประเทศ 

 วันที่ 16 - 24 สิงหาคม พ.ศ. 2562 ตามเสด็จพระชนก-พระชนนี เยือนประเทศภูฏานอย่างเป็นทางการ ซึ่งเป็นการเสด็จไปต่างประเทศครั้งแรกของพระองค์
 ทรงร่วมเสวยพระกระยาหารค่ำร่วมกับพระชนก พระชนนี พระเชษฐภคณี เมื่อมีสมาชิกราชวงศ์ต่างประเทศ หรือ ผู้นำจากต่างประเทศ มาเยือน ณ พระตำหนัก

 งานเทศกาลและพิธีการ 

 ตามเสด็จเจ้าหญิงคาโกะ ร่วมงานการประกวดสุนทรพจน์ระดับประเทศของเยาวชน ครั้งที่ 41 (2562)
 ตามเสด็จพระชนก-พระชนนี ชมงานเทศกาลวัฒนธรรมโรงเรียนมัธยมศึกษาระดับชาติ (全国高等学校総合文化祭) ครั้งที่ 46 ณ กรุงโตเกียว, ครั้งที่ 47 ณ จังหวัดคาโกชิมะ, ครั้งที่ 48 ณ จังหวัดกิฟุ

 พระกรณียกิจ 
thumb|250x250px|เจ้าชายฮิซาฮิโตะ ณ กรมราชลักษณ์ สำนักพระราชวัง พ.ศ. 2568
หลังจากเจ้าชายฮิซาฮิโตะเจริญพระชัณษา ทรงเริ่มปฏิบัติพระกรณียกิจด้วยพระองค์เอง ดังนี้

วันที่ 1 ตุลาคม พ.ศ. 2565 เสด็จไปสักการะศาลเจ้าอิเซะ ที่จังหวัดมิเอะ เพื่อรายงานการสำเร็จการศึกษาระดับชั้นมัธยมศึกษาตอนต้นต่อเทพเจ้าเทพเจ้าอามาเตราซุ พร้อมกับเยี่ยมชมพิพิธภัณฑ์จิงกู ซึ่งเป็นการเสด็จด้วยพระองค์เองครั้งแรก

วันที่ 22 พฤศจิกายน พ.ศ. 2566 งานวิจัย “赤坂御用地のトンボ相” (ลักษณะของแมลงปอในเขตพระราชฐานอากาซากะ) ได้รับการตีพิมพ์ ซึ่งเจ้าชายฮิซาฮิโตะทรงร่วมทำวิจัยกับนักวิจัยอีก 2 ท่าน โดยเป็นการสำรวจแมลงปอในเขตพระราชฐานเป็นเวลา 10 ปี (พ.ศ. 2555 - พ.ศ. 2565) ซึ่งค้นพบแมลงปอทั้งหมด 38 สายพันธุ์ โดยมี 12 สายพันธุ์ที่ใกล้สูญพันธุ์

วันที่ 25 สิงหาคม พ.ศ. 2567 ทรงเข้าร่วมงาน International Congress of Entomology (ICE2024) จัดขึ้นที่จังหวัดเกียวโต เป็นงานประชุมนานาชาติว่าด้วยแมลงวิทยา ซี่งเจ้าชายฮิซาฮิโตะทรงร่วมทำการวิจัยชื่อ “皇居のトンボ相” (ลักษณะของแมลงปอในพระราชวังอิมพีเรียล) กับนักวิจัยอีก 3 ท่าน ซึ่งงานวิจัยนี้ถูกจัดแสดงในงานอีกด้วย

วันที่ 12 กุมภาพันธ์ พ.ศ. 2568 ทรงเยี่ยมชมพิพิธภัณฑ์อนุสรณ์สงคราม เมืองไมซูรุ จังหวัดเกียวโต

วันที่ 3 มีนาคม พ.ศ. 2568 ทรงเยี่ยมชมกรมราชลักษณ์ สำนักพระราชวัง

 พระอิสริยยศ 

 ประวัติพระอิสริยยศ 

 6 กันยายน พ.ศ. 2549 - ปัจจุบัน: เจ้าชายฮิซาฮิโตะ (ญี่ปุ่น: 悠仁親王殿下; โรมาจิ: Hisahito Shinnō Denka; อังกฤษ: Prince Hisahito)

 เครื่องราชอิสริยาภรณ์ 

 -

 เกร็ด 

 ทรงเป็นสมาชิกราชวงศ์พระองค์แรกที่ประสูติด้วยการผ่าคลอด 
 ทรงเป็นสมาชิกราชวงศ์พระองค์แรก (ในยุคหลังสงคราม) ที่ทรงไม่ได้ศึกษาในสถาบันในเครือของกาคุชูอิน (学校法人学習院) เลย ตั้งแต่ระดับชั้นอนุบาลจนถึงมหาวิทยาลัย
 พระองค์ทรงสนใจในการสำรวจธรรมชาติ โดยเฉพาะแมลง และการประดิษฐ์สิ่งของมาตั้งแต่พระเยาว์
 สาเหตุที่พระองค์ได้เข้าศึกษาที่โรงเรียนอนุบาล สังกัดมหาวิทยาลัยโอจาโนมิซุ (お茶の水女子大学) เนื่องจากเจ้าหญิงอากิชิโนะ พระชนนี ทรงเป็นนักวิจัยกิตติมศักดิ์อยู่ที่สถาบัน ซึ่งสถาบันมีโควตาการรับนักเรียนที่เป็นบุตรของนักวิจัย
 วันที่ 20 พฤศจิกายน พ.ศ. 2559 เจ้าชายฮิซาฮิโตะเสด็จพร้อมกับพระชนนีเพื่อไปปีนเขากับพระสหายที่จังหวัดยามานาชิ แต่เกิดอุบัติเหตุรถยนต์พระที่นั่งชนท้ายรถคันหน้าขณะที่รถติดบนทางด่วนชูโอขาออก เมืองซากามิฮาระ จังหวัดคานากาวะ จากการแถลงการณ์ทราบว่าเกิดจากการเบรคกระทันหันและมีหมอกบนถนน มีเพียงกันชนรถที่ได้รับความเสียหายและไม่มีใครได้รับบาดเจ็บ 
 เจ้าหญิงอากิชิโนะทรงทำข้าวกล่อง (เบ็นโต) ให้กับเจ้าชายด้วยพระองค์เอง บางครั้งมีการนำใบหัวไชเท้าที่ปลูกอยู่ในสวนพระตำหนักมาผัดใส่ในข้าวกล่อง หรือบางครั้งก็นำมาดองทำเป็นเครื่องเคียง
 ความสัมพันธ์ระหว่างพระองค์กับพระเชษฐภคิณีทั้ง 2 พระองค์ก็ต่างทรงช่วยกันดูแลเจ้าชาย แต่เนื่องจากเจ้าหญิงมาโกะกับพระองค์มีความต่างของวัยถึง 15 ปี จึงดูแลในลักษณะเหมือนพระชนนี ส่วนเจ้าหญิงคาโกะจะทรงเล่นกับพระองค์มากกว่า ซึ่งก็มีการทะเลาะกันบ้างเป็นบางครั้งhttps://archive.today/20151106100637/http://headlines.yahoo.co.jp/videonews/fnn?a=20151106-00000707-fnn-soci
 งานอดิเรกของพระองค์คือการปลูกผักและทำนาข้าว และทรงมีการนำผักที่ปลูกมาประกอบอาหาร
 ทรงไม่มีแนวเพลงที่ทรงโปรด หรือนักร้องที่ทรงโปรดโดยเฉพาะ
 วันที่ 16 กุมภาพันธ์ พ.ศ. 2565 เจ้าชายฮิซาฮิโตะทรงได้รับการตอบรับให้เข้าศึกษาที่โรงเรียนมัธยมศึกษาตอนปลาย สังกัดมหาวิทยาลัยสึกูบะ (筑波大学) โดยทั้งมหาวิทยาลัยโอจาโนมิซุ (お茶の水女子大学) และ มหาวิทยาลัยสึกูบะ (筑波大学) นั้นมีระบบการตกลงรับนักเรียนร่วมกัน ซึ่งระบบการรับนักเรียนลักษณะนี้ถูกวิจารณ์ว่าออกแบบมาเพื่อให้รับเจ้าชายโดยเฉพาะ แต่ก็มีข้อโต้แย้งกลับว่าระบบนี้มีมาตั้งแต่ปี พ.ศ. 2560 เพื่อรองรับให้นักเรียนชายสามารถศึกษาต่อมัธยมปลายได้ในโรงเรียนในเครือ และถึงแม้เจ้าชายฮิซาฮิโตะจะเข้าศึกษาระดับชั้นมัธยมศึกษาตอนปลายไปแล้ว ระบบนี้ก็ยังคงใช้รับสมัครอยู่ 
 สาเหตุที่พระองค์ไม่ได้ศึกษาระดับชั้นมัธยมปลาย สังกัดมหาวิทยาลัยโอจาโนมิซุ (お茶の水女子大学) ต่อ เนื่องจากเป็นโรงเรียนหญิงล้วน
 เนื่องจากราชวงศ์ญี่ปุ่นไม่มีนามสกุล จึงทำให้ในการตีพิมพ์งานวิชาการต่างๆ พระองค์จะมีการใช้ชื่อราชวงศ์สาขาแทนนามสกุลเป็น "秋篠宮悠仁" หรือ "Hisahito Akishinonomiya"
 ในงานเทศกาลของโรงเรียนมัธยมศึกษาตอนปลาย สังกัดมหาวิทยาลัยสึกูบะ (筑波大学) ปี พ.ศ. 2566 ทรงร่วมทำพิซซ่าขายและร้องเพลงประสานเสียงกับพระสหาย โดยพระชนก พระชนนี เจ้าหญิงคาโกะ เสด็จมาร่วมงานเทศกาลแบบไม่เป็นทางการอีกด้วย ส่วนงานในปี พ.ศ. 2567 พระองค์ทรงสวมเสื้อที่มีการสกรีนคำว่า "Anisoptera" ซึ่งเป็นชื่อวงศ์ย่อยทางวิทยาศาสตร์ของแมลงปอ และสกรีนเลข "1310" ซึ่งเป็นการใช้ตัวเลขแทนคำในภาษาญี่ปุ่น (Numeric substitution in Japanese) แปลว่าฮิซาฮิโตะ 
 พระองค์ทรงอยู่ชมรมแบดมินตัน ทั้งในโรงเรียนมัธยมศึกษาตอนปลาย สังกัดมหาวิทยาลัยสึกูบะ (筑波大学) และในมหาวิทยาลัยสึกูบะ (筑波大学)
 ทรงเข้ามหาวิทยาลัยสึกูบะ (筑波大学) ด้วยโควตาการรับรองจากทางโรงเรียน ซึ่งเป็นการคัดเลือกโดยไม่ต้องทำการสอบรับตรงแบบปกติที่สอบพร้อมกันทั้งประเทศ แต่เป็นการคัดเลือกนักศึกษาจำนวน 22 คน ที่ต้องผ่านเกณฑ์การสอบทั่วไป (ที่มหาวิทยาลัยจัดขึ้นเอง), ผ่านการสอบสัมภาษณ์, และมีผลงานที่เกี่ยวข้องกับด้านชีววิทยาหรือกิจกรรมระหว่างประเทศ ซึ่งทางมหาวิทยาลัยได้ทำการตอบรับให้พระองค์เข้าศึกษา เมื่อวันที่ 11 ธันวาคม พ.ศ. 2567
 พระสหายเรียกพระองค์ด้วยการใช้ชื่อเล่น แทนการเรียกพระนามโดยตรง เช่น "ฮีคุง" (ひーくん) หรือบางครั้งเรียกพระองค์โดยใช้โค้ดเนมว่า "ยามาดะ", "ซูซูกิ" เปลี่ยนไปในแต่ละวัน
 พระองค์ทรงมีพระประสงค์ที่จะทำงานพาร์ทไทม์ระหว่างการเรียนมหาวิทยาลัย

 พงศาวลี